26.1.2010 Jurnalul Oficial al Uniunii Europene L 20/7 V (Acte adoptate înainte de 1 decembrie 2009, în temeiul Tratatului CE, al Tratatului UE și al Tratatului Euratom) DIRECTIVA 2009/147/CE A PARLAMENTULUI EUROPEAN ȘI A CONSILIULUI din 30 noiembrie 2009 privind conservarea păsărilor sălbatice (versiune codificată) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 175 alineatul (1), având în vedere propunerea Comisiei, având în vedere avizul Comitetului Economic și Social European (!), hotărând  în conformitate cu procedura prevăzută la articolul 251 din tratat (), întrucât: (1) Directiva 79/409/CEE a Consiliului din 2 aprilie 1979 privind conservarea păsărilor sălbatice () a fost modi- ficată de mai multe ori și în mod substanțial (*). Este necesar, din motive de claritate şi de coerenţă, să se codifice directiva menționată. (2) Decizia nr. 1600/2002/CE a Parlamentului European şi a Consiliului din 22 iulie 2002 de stabilire a celui de al şaselea program comunitar de acţiune pentru mediu () impune acţiuni specifice pentru biodiversitate, inclusiv pentru protecția păsărilor și a habitatelor acestora. (3) Se constată o scădere, uneori chiar foarte rapidă, a efec- tivului dintr-un mare număr de specii de păsări sălbatice care se găsesc în mod natural pe teritoriul european al statelor membre. Acest declin reprezintă o amenințare gravă pentru conservarea mediului natural, în special din cauza echilibrelor biologice care sunt astfel amenințate. () Avizul din 10 iunie 2009 (nepublicat încă în Jurnalul Oficial). () Avizul Parlamentului European din 20 octombrie 2009 (nepublicat încă în Jurnalul Oficial) și Decizia Consiliului din 26 noiembrie 2009. (') JO L 103, 25.4.1979, p. 1. () A se vedea anexa VI partea A. () JO L 242, 10.9.2002, p. 1. (4) Speciile de păsări sălbatice care se găsesc în mod natural pe teritoriul european al statelor membre sunt în majo- ritate specii migratoare. Astfel de specii constituie un patrimoniu comun şi protecția eficientă a păsărilor este o problemă transfrontalieră tipică legată de mediu, care implică responsabilități comune. Este necesar să se asigure conservarea speciilor de păsări sălbatice care se găsesc în mod natural pe teritoriul european al statelor membre, în vederea îndeplinirii obiectivelor comunitare privind îmbunătățirea condițiilor de viață și dezvoltarea durabilă. Măsurile care trebuie luate se aplică diferiților factori care pot afecta efectivele de păsări, şi anume consecinţelor activităților umane, în special distrugerii și poluării habi- tatelor păsărilor, capturării și omorârii de către om şi comerţului care rezultă din astfel de practici. Stringența acestor măsuri trebuie adaptată la situația diferitelor specii în cadrul politicii de conservare. Prin conservare se urmăreşte protecția și gestionarea pe termen lung a resurselor naturale ca parte integrantă a patrimoniului popoarelor europene. Prin conservare se pot controla resursele naturale, precum și utilizarea acestora pe baza măsurilor necesare pentru menținerea şi adaptarea pe cât este posibil a echilibrelor naturale dintre specii. Conservarea, menținerea sau restaurarea unei diversități suficiente și a unei suprafețe suficiente pentru habitate este esenţială pentru conservarea tuturor speciilor de păsări. Pentru anumite specii de păsări trebuie să se prevadă măsuri de conservare speciale în privința habi- tatelor acestora pentru a li se asigura supraviețuirea şi reproducerea în aria de răspândire. Astfel de măsuri trebuie să ia în considerare și speciile migratoare şi trebuie să fie coordonate în vederea stabilirii unui cadru coerent.